Súradnice: 48°42′57″S 21°12′55″V﻿ / ﻿48,715833°S 21,215278°V﻿ / 48.715833; 21.215278

**Košice – mestská časť Sídlisko KVP** (iné názvy: **Košice-Sídlisko KVP, Sídlisko KVP**; KVP znamená *Košického vládneho programu*) je mestská časť Košíc, súčasť okresu Košice II.

Polohopis
---------

Mestská časť Sídlisko KVP je podľa počte obyvateľov 4. najväčšou mestskou časťou Košíc. Vzdialená je zhruba 6 km západne od centra mesta. Zo severnej a severozápadnej strany je sídlisko obklopené lesmi a poliami. Výstavba začala v roku 1980 terénnymi úpravami. Posledné paneláky boli postavené v roku 1989.

### Ulice

Bauerova, Cottbuská, Čordákova, Dénešova, Drábova, Drocárov park, Hemerkova, Húskova, Ulica Jána Pavla II. Janigova, Jasuschova, Klimkovičova, Moskovská trieda, Starozagorská, Stierova, Titogradská, Trieda Košického vládneho programu, Wuppertálska, Wurmova, Zombova.

Symboly mestskej časti
----------------------

Mestské zastupiteľstvo v Košiciach uznesením č. 623/2008 na svojom XX. rokovaní dňa 30. a 31. októbra 2008 v súlade so zákonom o obecnom zriadení schválilo Všeobecne záväzné nariadenie mesta Košice č. 107 o erbe a vlajke mestskej časti Košice-Sídlisko KVP.

### Erb

V modrom štíte zlatý hrabový trojlist.

### Vlajka

Vlajka má podobu v jednej štvrti od žrde štiepeného listu, ktorého žrďová časť je žlto – modro delená, vejúca časť pozostáva z dvoch pozdĺžnych pruhov modrého a žltého. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

Kultúra a zaujímavosti
----------------------

### Knižnice

* pobočka Verejnej knižnice Jána Bocatia (Hemerkova)

### Školy

#### Základná škola Drábova 3

Škola bola založená v roku 1984 a výchovno-vyučovací proces sa v nej začal 1. septembra 1984 s 24 triedami pre 740 žiakov. Má charakter typickej sídliskovej školy, no bola nie príliš výhodne postavená na okraji svojho obvodu. Disponovala kvalitným počiatočným priestorovým vybavením (päť odborných učební, knižnica a v priebehu školského roka dokončené dve telocvične). V dôsledku rozvoja Sídliska KVP narástol aj počet tunajších školopovinných detí, čo viedlo k výrazným kapacitným ťažkostiam v období rokov 1990 – 1993, kedy do školy dochádzalo až 1 300 žiakov. Zaviedlo sa preto dvojzmenné vyučovanie a z dôvodu potreby ďalších tried bola zrušená knižnica a niekoľko odborných učební, pričom dve triedy museli dochádzať do Základnej školy Kežmarská 28. Situácia sa stabilizovala po otvorení nových základných škôl na sídlisku, vďaka čomu mohli byť v škole otvorené nové odborné učebne (biológie, zemepisu, hudobnej výchovy, cudzích jazykov). V roku 1996 sa škola väčšmi zamerala na výučbu cudzích jazykov, ktorá prebiehala už od 3. ročníka, a v roku 1997 bola znovuotvorená knižnica, vznikli dve nové športové strediská (pre karate a pre hádzanú). V roku 2002 sa škola zapojila do projektu *Infovek*, výsledkom čoho bola o. i. modernizácia počítačovej učebne (pridanie dataprojektora a i.). V školskom roku 2008/2009 bola zriadená druhá počítačová učebňa. Ako riaditelia školy pôsobili Mgr. Ladislav Mizák (1984 – 1990), PhDr. Imrich Ilenin (1990 – 1995), Mgr. Rastislav Kišidaj (1995 – 2007), Mgr. Ľudmila Bričová (2007 – 2012) a od roku 2012 je riaditeľkou školy Ing. Mgr. Annamária Kmiťová.

Kostol Božieho milosrdenstva
Kláštor bosých karmelitánok
Pohľad na Wuppertálsku a Cottbuskú ulicu
#### Ostatné školy

* ZŠ Janigova
* ZŠ sv. košických mučeníkov, ulica Čordákova
* ZŠ Starozagorská
* ZŠ Mateja Lechkého, Ulica Jána Pavla II.
* Gymnázium sv. košických mučeníkov, ulica Čordákova

### Stavby

* Kláštor bosých karmelitánok (Ulica Jána Pavla II. dokončená 1995)
* Poliklinika ProCare (Ulica Jána Pavla II. 2007 - 2009)
* Poliklinika KVP (Cottbuská 13)
* Kostol Božieho milosrdenstva (Trieda KVP)

### Parky

* Drocárov park

### Šport

* Zimný štadión Aréna Sršňov
* DirtPark (motocross)
* Futbalové ihriská (Janigova, Ulica Jána Pavla II. Starozagorská)
* Tenisové dvorce (Ulica Jána Pavla II. Wuppertálska, Drocárov park)

### Pravidelné podujatia

* Adonai Fest - hudobný festival

Hospodárstvo a infraštruktúra
-----------------------------

### Doprava

* autobusová (linky č. 71, 72, N6, 19, 34, 36, 54, 55, RA3 a RA4)

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Nariadenie vlády č. 258/1996 Z. z. Slovenskej republiky, ktorým sa vydáva Zoznam obcí a vojenských obvodov tvoriacich jednotlivé okresy* [online]. Ministerstvo spravodlivosti SR, 1996-08-13, [cit. 2015-10-27]. Dostupné online.
5. ↑  MČ Sídlisko KVP. *Profil mestskej časti* [online]. mckvp.sk, [cit. 2020-06-13]. Dostupné online.
6. ↑  Mesto Košice. *Katalóg ulíc* [online]. Košice: kosice.sk, [cit. 2020-06-13]. Dostupné online.
7. 1 2 3  MČ KVP. *Symboly mestskej časti* [online]. mckvp.sk, [cit. 2020-06-13]. Dostupné online.
8. ↑  *História školy*. Košice : Základná škola Drábova 3, Košice, [2019] [cit. 2019-08-12].
9. ↑  MČ Sídlisko KVP. *Školy* [online]. mckvp.sk, [cit. 2020-06-13]. Dostupné online.
10. ↑  DPMK. *Cestovné poriadky* [online]. dpmk.sk, rev. 2020-05-13, [cit. 2020-06-13]. Dostupné online.

Pozri aj
--------

* Košické sídliská

Externé odkazy
--------------

* www.mckvp.sk
* www.kosice.sk


|  |  |
| --- | --- |
| Portal | Košický portál |

| * z
* d
* u
 Mestské časti Košíc (22) |
| --- |
| Košice I | 
* Džungľa
* Kavečany
* Sever
* Sídlisko Ťahanovce
* Staré Mesto
* Ťahanovce

 |  |
| Košice II | 
* Lorinčík
* Luník IX
* Myslava
* Pereš
* Poľov
* Sídlisko KVP
* Šaca
* Západ

 |
| Košice III | 
* Dargovských hrdinov
* Košická Nová Ves

 |
| Košice IV | 
* Barca
* Juh
* Krásna
* Nad jazerom
* Šebastovce
* Vyšné Opátske

 |

Autoritné údaje: * NK ČR: ge451775
* VIAF: 3936156565723423500006